cyanic-selkie/wikianc huggingface dataset:
মোহাম্মদ আলী নাকী
মোহাম্মদ আলী নাকী একজন বাংলাদেশী আর্কিটেক্ট এবং স্ট্যামফোর্ড বিশ্ববিদ্যালয় বাংলাদেশ বর্তমান উপাচার্য।
শিক্ষা
নাকী ১৯৮০ এবং ১৯৮২ সালে এসএসসি এবং এইচএসসি পাশ করেন । ১৯৮৯ সালে স্নাতক এবং ২০০৪ সালে বাংলাদেশ প্রকৌশল বিশ্ববিদ্যালয় থেকে স্নাতকোত্তর পাস করেন।
কর্মজীবন
নাকী ১৯৯১ সালে খুলনা বিশ্ববিদ্যালয় এ প্রভাষক হিসাবে কর্মজীবন শুরু করেছিলেন পরবর্তীততর বিভাগের প্রধান হন। ২০০৬ সালে, তিনি স্ট্যামফোর্ড বিশ্ববিদ্যালয়ে আর্কিটেকচার বিভাগের প্রধান পদে যোগদান করেন।
ব্রিটনি স্টিভেনস
ব্রিটনি স্টিভেনস (লস এঞ্জেলেস, ক্যালিফোর্নিয়া, ফেব্রুয়ারি ২৪, ১৯৮৫) একজন মার্কিন পর্নোগ্রাফিক অভিনেত্রী।
তিনি ২০০৬ সালে পর্ন শিল্পে তার কর্মজীবন শুরু করেন এবং ১৪০টিরও বেশি চলচ্চিত্রে অভিনয় করেছেন।
ফ্রান্সের ভূগোল
right|thumb|300px|ফ্রান্সের ভূ-সংস্থানিক রাডার মানচিত্র ফ্রান্সের ভূপ্রকৃতি বিচিত্র। দেশটির উত্তরে উপকূলীয় নিম্নভূমি ও বিস্তৃত সমভূমি। দক্ষিণ-মধ্য ফ্রান্সে আছে পাহাড়ী উঁচুভূমি। আর পূর্বে আছে সবুজ উপত্যকা ও সুউচ্চ বরফাবৃত আল্পস পর্বতমালা। ফ্রান্সের সীমানার প্রায় সর্বত্রই পর্বতময়, ফলে কেবল উত্তর-পূর্বের সীমান্ত বাদে দেশটির প্রায় সর্বত্রই একটি প্রাকৃতিক সীমানা নির্ধারিত হয়েছে। ফ্রান্সের প্রধান নদীগুলি হল সেন (Seine), লোয়ার (Loire), গারন (Garonne), এবং রোন (Rhône)।
হাঙ্গেরীয় উইকিপিডিয়া
হাঙ্গেরীয় উইকিপিডিয়া হচ্ছে অনলাইন বিশ্বকোষ উইকিপিডিয়ার হাঙ্গেরীয় ভাষার সংস্করণ। হাঙ্গেরীয় উইকিপিডিয়া
২০০৩ সালে যাত্রা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। হাঙ্গেরীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
রিমাল আলী
মার্চ ২০১৭ এ, একটি সুপরিচিত সংগীত ব্যান্ড তাদের সঙ্গীত ভিডিওতে তাকে হিজড়া ব্যক্তি হিসাবে বৈশিষ্ট্যযুক্ত করেছে। যেখানে রিমাল আলী অনেক গানের ভিডিওতে অভিনেত্রী এবং মডেল হিসাবে শোবিজে প্রবেশ করতে এবং তার ক্যারিয়ারে অভিনয় করেছেন। তিনি দুটি আসন্ন ছবিতে অভিনেত্রী হিসাবেও কাজ করছেন।
চাঁদের দূরপৃষ্ঠ
থাম্ব| [[আর্টেমিস ১ মিশনের সময় ওরিয়ন মহাকাশযানের তোলা চাঁদের দূরপৃষ্ঠের ছবি ।]] চাঁদের দূরপৃষ্ঠ হলো চাঁদের সেই গোলার্ধ যা চাঁদের কক্ষপথে যুগপৎ ঘূর্ণনের ফলে নিকট পৃষ্ঠের বিপরীতে সর্বদা পৃথিবী থেকে মুখ ফিরিয়ে থাকে । নিকট পৃষ্ঠের তুলনায় প্রচুর অভিঘাত খাদ, স্বল্প সমতলতা ও অন্ধকার চান্দ্র মারিয়া সাগরাদি নিয়ে দূরপৃষ্ঠকে বহুলাংশে সৌরজগতের বুধগ্রহ ও বৃহস্পতির ক্যালিস্টো উপগ্রহের ন্যায় অন্যান্য ঊষর স্থানের মতো দেখায় । এতে রয়েছে দক্ষিণ মেরু–আইটকেন অববাহিকা নামক সৌরজগতের বৃহত্তম খাদগুলির একটি । চাঁদের উভয় পৃষ্ঠই দুই সপ্তাহ সূর্যালোক ও তারপরে দুই সপ্তাহ রাত পায় , তবুও সুদূর পাশটিকে কখনও কখনও " চাঁদের অন্ধকার দিক " বলা হয় , যেখানে "অন্ধকার" ব্যবহার করা হয় সূর্যের আলো না থাকার পরিবর্তে অদৃশ্য বুঝাতে ।
চাঁদের দোলনের কারণে এর দূরপৃষ্ঠের প্রায় ১৮ শতাংশ পৃথিবী থেকে মাঝে মাঝে দৃশ্যমান হয় । অবশিষ্ট ৮২ শতাংশ ১৯৫৯ সালে সোভিয়েত লুনা ৩ মহাকাশ অনুসন্ধানে ছবি তোলার আগে অপ্রত্যক্ষিত ছিল । ১৯৬০ সালে সোভিয়েত একাডেমি অফ সায়েন্সেস দূরপৃষ্ঠের ছবির প্রথম সংকলন প্রকাশ করে । অ্যাপোলো ৮ নভোচারীরাই প্রথম মানুষ যারা ১৯৬৮ সালে চাঁদকে প্রদক্ষিণ করার সময় দূরপৃষ্ঠকে ব্যক্তিগতভাবে দেখেছিলেন । ৩ জানুয়ারী ২০১৯-এ চাং'ই ৪ মহাকাশযানের দূরপৃষ্ঠে প্রথম অবতরণ করার আগ পর্যন্ত সকল মনুষ্যবাহী এবং মনুষ্যবিহীন নরম অবতরণই চাঁদের নিকটপৃষ্ঠে হয়েছিল ।
জ্যোতির্বিজ্ঞানীরা দূরে একটি বড় বেতার দূরবীক্ষণ যন্ত্র স্থাপন করার পরামর্শ দিয়েছেন, যাতে চাঁদ এটিকে পৃথিবী থেকে সম্ভাব্য বেতার ব্যতিচার থেকে নিজেকে রক্ষার ঢাল বানাতে পারে ।
সংজ্ঞা
থাম্ব| মহাকর্ষীয় আবদ্ধতার কারণে, কেন্দ্রীয় অংশের (পৃথিবী) বাসিন্দারা কখনই উপগ্রহের (চাঁদের) সবুজ এলাকা দেখতে পাবে না । পৃথিবী থেকে মহাকর্ষীয় বল চাঁদের ঘূর্ণনকে এমন এক অবস্থানে ধীর করে দিয়েছে যেখানে এর একটি পৃষ্ঠই সর্বদা পৃথিবীর দিকে মুখ করে থাকে—এটি এমন এক প্রপঞ্চ যাকে বলা হয় মহাকর্ষীয় আবদ্ধতা । অন্য পৃষ্ঠকে, যার বেশিরভাগটাই পৃথিবী থেকে দেখা যায় না , তাই "চাঁদের দূরপৃষ্ঠ" বলা হয় । চাঁদের দোলায়মানতার কারণে সময়ে সময়ে দূরের কিছু চন্দ্রাকলাকৃতির প্রান্ত দেখা যায় । চন্দ্রপৃষ্ঠের মোট ৫৯ শতাংশ পৃথিবী থেকে এক সময় বা অন্য সময়ে দৃশ্যমান হয় । পৃথিবী থেকে ক্ষীণ পর্যবেক্ষণ কোণ থাকায় (এগুলিকে "পূর্ণভাবে" পর্যবেক্ষণ করা যায় না) পৃথিবী থেকে মাঝে মাঝে চাঁদের দূরবর্তী অংশের উপযোগী পর্যবেক্ষণ করা কঠিন ।
পার্থক্যসমূহ
ডান|থাম্ব| Lunar Reconnaissance Orbiter (LRO) গৃহীত চাঁদের দূরপৃষ্ঠের বিশদ দৃশ্য । চাঁদের গোলার্ধ দু'টির সুস্পষ্ট স্বতন্ত্র চেহারা রয়েছে, নিকটপৃষ্ঠটি অনেকগুলি বৃহৎ মারিয়ায় (ল্যাটিন ভাষায় 'সমুদ্র' অর্থে , যেহেতু প্রথম দিকের জ্যোতির্বিজ্ঞানীরা ভুলভাবে ভেবেছিলেন যে এই সমভূমিগুলি চান্দ্র জলের সমুদ্র) আচ্ছাদিত আর দূরপৃষ্ঠে রয়েছে অল্পকিছু মারিয়া সহ একটি বিধ্বস্ত , ঘন খাদযুক্ত চেহারা । নিকটপৃষ্ঠের ৩১.২% এর তুলনায় দূরপৃষ্ঠের মাত্র ১% মারিয়া দ্বারা আচ্ছাদিত । এই পার্থক্যের জন্য সাধারণভাবে গৃহীত ব্যাখ্যাটি নিকট গোলার্ধে তাপ-উৎপাদনকারী উপাদানগুলির উচ্চ ঘনত্বের সাথে সম্পর্কিত , যেমনটি লুনার প্রসপেক্টর গামা-রে স্পেকট্রোমিটার থেকে প্রাপ্ত ভূ-রাসায়নিক মানচিত্র দ্বারা প্রদর্শিত হয়েছে । তবে অন্যান্য কারণও এ স্বাতন্ত্র্যকে প্রভাবিত করতে পারে , যেমন পৃষ্ঠের উচ্চতা এবং ভূত্বকের পুরুত্ব , যেখানে আগ্নেয়গিরিজাত শিলা গুলি বিস্ফোরিত হয় , অবশ্য এইগুলি ব্যাখ্যা করে না কেন দূরপৃষ্ঠের দক্ষিণ মেরু-আইটকেন অববাহিকা (যা চাঁদের সর্বনিম্ন উচ্চতা ধারণ করে এবং একটি পাতলা ভূত্বকের অধিকারী) নিকটপৃষ্ঠের Oceanus Procellarum-এর মতো আগ্নেয়গিরি হিসাবে সক্রিয় ছিল না ।
প্রাথমিক অনুসন্ধান
ডান|থাম্ব| লুনা 3 কর্তৃক ৭ অক্টোবর ১৯৫৯ এ গৃহীত চিত্র, যা প্রথমবারের মতো চাঁদের দূরবর্তী দিকটি প্রকাশ করেছিল । থাম্ব| চাঁদের দূরবর্তী অংশের প্রথম চিত্র (A) থেকে উন্নত শব্দ অপসারণ কৌশল ব্যবহার করে পুনরুদ্ধার করা চিত্রটিকে (B) যখন পরবর্তী NASA-র LRO মিশনের গৃহীত চিত্রের (C) সাথে তুলনা করা হয় তখন গুরুত্বপূর্ণ বৈশিষ্ট্যগুলি স্পষ্ট ও পরিষ্কারভাবে বোঝা যায়, দৃশ্যমান বৈশিষ্ট্যের একটি থেকে আরেকটিতে  সংযোগ-চিহ্নযুক্ত মানচিত্রায়ন লক্ষণীয় । ১৯৫০ দশকের শেষ অবধি চাঁদের দূরবর্তী দিক সম্পর্কে খুব কমই জানা ছিল । দোলনাদির কারণে দূরপৃষ্ঠের চন্দ্রাঙ্গের নিকট বৈশিষ্ট্যগুলি পর্যায়ক্রমে সীমিত ঝলকের জন্য দেখা যায়, তবে তা চাঁদের মোট পৃষ্ঠের মাত্র ৫৯% পর্যন্ত । এই বৈশিষ্ট্যগুলি একটি নিম্ন কোণ থেকে দেখা হয়েছিল ব'লে দরকারী পর্যবেক্ষণ বাধাগ্রস্থ করেছিল (এ কারণে একটি পর্বতশ্রেণী থেকে একটি খাদকে আলাদা করা কঠিন প্রমাণিত হয়েছিল) । দূরপৃষ্ঠের অবশিষ্ট ৮২% অজানা রয়ে গেছে এবং এর বৈশিষ্ট্যগুলি অনেক জল্পনা-কল্পনার বিষয় ।
১৯৬৮ সালের ডিসেম্বরে অ্যাপোলো ৮ মিশনের সময় দূরপৃষ্ঠটি প্রথম মানুষের চোখে সরাসরি দেখা গিয়েছিল । নভোচারী উইলিয়াম অ্যান্ডার্স এই দৃশ্য বর্ণনা করেছেন :
ডান|থাম্ব|300x300পিক্সেল| চাঁদের দূরপৃষ্ঠ, ১৯৭২ এ আপোলো ১৬ এর তোলা । নিকটপৃষ্ঠের তুলনায় এটি খাদবহুল ।
ফিনল্যান্ডের ভূগোল
250px|thumb|right|ফিনল্যান্ডের উপগ্রহ চিত্র ফিনল্যান্ড বাল্টিক সাগর, বথনিয়া উপসাগর এবং ফিনল্যান্ড উপসাগর দ্বারা বেষ্টিত এবং সুইডেন ও রাশিয়ার মধ্যে অবস্থিত। ফিনল্যান্ড ইউরোপের উত্তরতম দেশ। দেশটির প্রায় সম্পূর্ণ অংশ ৬০ ডিগ্রী উত্তর অক্ষাংশের উত্তরে অবস্থিত। দেশটির প্রায় এক চতুর্থাংশ ভূমি সুমেরুবৃত্তের উত্তরে অবস্থিত।
ফিনল্যান্ড ইউরোপের সপ্তম বৃহত্তম দেশ। এর ১০% অভ্যন্তরীণ জলাশয়, ৬৯% বনভূমি, এবং ৮% কৃষিভূমি।
ভবতারিণী কালীমন্দির, সিউড়ি
ভবতারিণী কালীমন্দির পশ্চিমবঙ্গের বীরভূম জেলার সিউড়ি শহরে অবস্থিত একটি বিখ্যাত কালী মন্দির।
ইতিহাস
মল্লভূম রাজ্যের দেওয়ান ও শক্তিসাধক চন্ডীচরণ মুখোপাধ্যায়ের পৌত্র কুলদানন্দ ১২৮৩ বঙ্গাব্দে সিউড়িতে দক্ষিণেশ্বর কালীবাড়ির ভবতারিণী কালীবিগ্রহের আদলে মূর্তি নির্মাণ করিয়ে সিউড়ি শহরে ভবতারিণী কালীবিগ্রহ প্রতিষ্ঠা করেন।
২০০৪ আইসিসি পুরস্কার
থাম্ব|২০০৪ আইসিসি পুরস্কারে বছরের সেরা ক্রিকেটার হিসেবে নির্বাচিত হন রাহুল দ্রাবিড় ২০০৪ আইসিসি পুরস্কার ৭ সেপ্টেম্বর ২০০৪ সালে আলেকজান্দ্রা প্যালেস, লন্ডনে অনুষ্ঠিত হয়েছিলো। এভাবে আইসিসি পুরস্কার ২০০৪ সালে প্রথম দেওয়া হয়। যার উদ্দেশ্য ছিল আগের বছরের সেরা ব্যক্তি এবং দলের পারফরমেন্সকে স্বীকৃতি দেওয়া।
== বিজয়ী ==
স্যার গারফিল্ড সোবার্স ট্রফি (আইসিসি বর্ষসেরা খেলোয়াড়)
বিজয়ী: রাহুল দ্রাবিড় (ভারত)
দ্রাবিড় ২০০৩-০৪ পারফরমেন্স:
টেস্ট ম্যাচ: ৯ ম্যাচ, ১২৪১ রান, ৩x১০০, ৪x৫০, ১১টি ক্যাচ
ওয়ানডে ম্যাচ: ৩০ ম্যাচ, ৯৬০ রান, ১x১০০, ৮x৫০, ১৫ ক্যাচ, ৪টি স্ট্যাম্পিং
মনোনীত: এন্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), জ্যাক ক্যালিস (দক্ষিণ আফ্রিকা), ব্রায়ান লারা (ওয়েস্ট ইন্ডিজ), ভিভিএস লক্ষ্মণ (ভারত), বীরেন্দর শেবাগ (ভারত), মুত্তিয়া মুরালিধরন (শ্রীলঙ্কা)
বর্ষসেরা টেস্ট খেলোয়াড়
বিজয়ী: রাহুল দ্রাবিড় (ভারত) (২০০৩-০৪ পারফরমেন্স: ৯ ম্যাচ, ১২৪১ রান, ৩x১০০, ৪x৫০, ১১টি ক্যাচ)
মনোনীত: এন্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), অ্যাডাম গিলক্রিস্ট (অস্ট্রেলিয়া), জেসন গিলেস্পি (অস্ট্রেলিয়া), জ্যাক ক্যালিস (দক্ষিণ আফ্রিকা), ব্রায়ান লারা (ওয়েস্ট ইন্ডিজ), ভিভিএস লক্ষ্মণ (ভারত), বীরেন্দর শেবাগ (ভারত), মুত্তিয়া মুরালিধরন (শ্রীলঙ্কা)
বর্ষসেরা একদিনের আন্তর্জাতিক খেলোয়াড়
বিজয়ী: এন্ড্রু ফ্লিনটফ (ইংল্যান্ড)
মনোনীত: স্টিফেন ফ্লেমিং (নিউজিল্যান্ড), ড্যানিয়েল ভেট্টোরি (নিউজিল্যান্ড), রিকি পন্টিং (অস্ট্রেলিয়া), ম্যাথু হেইডেন (অস্ট্রেলিয়া), অ্যাডাম গিলক্রিস্ট (অস্ট্রেলিয়া), জেসন গিলেস্পি (অস্ট্রেলিয়া), অ্যান্ড্রু সাইমন্ডস (অস্ট্রেলিয়া), জ্যাক ক্যালিস (দক্ষিণ আফ্রিকা), শন পোলক (দক্ষিণ আফ্রিকা), ক্রিস গেইল (ওয়েস্ট ইন্ডিজ), ভিভিএস লক্ষ্মণ (ভারত), শচীন টেন্ডুলকার (ভারত), মুত্তিয়া মুরালিধরন (শ্রীলঙ্কা), চামিন্দা ভাস (শ্রীলঙ্কা), আব্দুর রাজ্জাক (পাকিস্তান), হিথ স্ট্রিক (জিম্বাবুয়ে)
বর্ষসেরা উদীয়মান খেলোয়াড়
বিজয়ী: ইরফান পাঠান (ভারত)
মনোনীত: টিনো বেস্ট (ওয়েস্ট ইন্ডিজ), ডেভন স্মিথ (ওয়েস্ট ইন্ডিজ), মাইকেল ক্লার্ক (অস্ট্রেলিয়া), ইমরান ফরহাত (পাকিস্তান), উমর গুল (পাকিস্তান), ইয়াসির হামিদ (পাকিস্তান), হামিশ মার্শাল (নিউজিল্যান্ড)
স্পিরিট অব ক্রিকেট
নিউজিল্যান্ড
দক্ষিণাকালীমন্দির, দোহালিয়া
দক্ষিণাকালী মন্দির পশ্চিমবঙ্গের মুর্শিদাবাদ জেলার দোহালিয়া নামক স্থানে অবস্থিত একটি প্রাচীন কালী মন্দির।
সংক্ষিপ্ত বিবরণ
সেন সম্রাট লক্ষ্মণসেন পণ্ডিত বনমালী সিংহের পাণ্ডিত্যে মুগ্ধ হয়ে দোহালিয়া অঞ্চলে কিছু জমিদান করেন। বনমালী সিংহ এই স্থানে একটি কালীমন্দির স্থাপন করেন। ১৮৯৭ খ্রিষ্টাব্দে এই প্রাচীন মন্দিরটি ভেঙ্গে তার ওপর নতুন দক্ষিণমুখী মন্দির নির্মিত হয়। মন্দিরের একটি উঁচু বেদীতে কূর্মাকৃতি ব্রহ্মশিলা প্রতিষ্ঠিত, যা দক্ষিণাকালীরূপে পূজিত। শিলার গায়ে সোনার চোখ ও জিভ নির্মাণ করা হয়েছে।
সিন্ধি পোশাক
পশ্চাদপট
১৮৪০ এর দশক পর্যন্ত, মহিলারা লেহেঙ্গা ও চোলি এবং পুরুষেরা লুঙ্গি বা ঐতিহ্যবাহী সিন্ধি সালোয়ার / সুথান পরতেন। এরপরে, ১৯৩০-এর দশক পর্যন্ত মহিলারা সুথান এবং সিন্ধি চোলো পরতে শুরু করেছিলেন যা সিন্ধু প্রদেশের সমস্ত মহিলার সাধারণ পোশাক ছিল।
অতীতে, অল্প বয়স্ক মহিলারা বাড়িতে এবং বাইরে উভয়দিকেই মখমল বা অ্যাম্বার পায়জামা (সুথান) পরতেন। এছাড়াও তাঁরা নিম্নাঙ্গে একটি দীর্ঘ স্কার্ট (জাবলো) এবং উর্ধাঙ্গে একটি পুরু পপলিন ব্লাউজ (সদরী) পরতেন। সঙ্গে থাকত একটি সাদা রাওয়া (একটি মসলিন মাথার স্কার্ফ)। মধ্যবয়সী এবং যুবতী মহিলারা চুড়িদার পায়জামা (সোরহি সুথান) পরতেন। প্রবীণ মহিলারা একটি সাদা চাদর নিতেন যাতে তাঁদের সারা দেহ ঢাকা থাকত, সেই চাদরে কেবল দেখার জন্য দুটি ছিদ্র থাকত, যেদুটি কুশলতাসহকারে জায়গামত করা হত। সময়ের সাথে সাথে, বয়স্ক মহিলারা সালোয়ার কুর্তার সঙ্গে চটি (সাপাতো) পরতে শুরু করেছিলেন।
সিন্ধি পুরুষদের মূল পোশাক ছিল ধুতি, জামো (শীর্ষ) এবং আচি পগিরি (সাদা পাগড়ি)। সিন্ধুর ঐতিহ্যবাহী পোশাকগুলি আজও পুরুষ এবং মহিলাদের মধ্যে দেখা যায়।
রোহিনী (অভিনেত্রী)
রোহিনী হলেন একজন ভারতীয় অভিনেত্রী, গীতিকার, চিত্রনাট্যকার, কণ্ঠাভিনেত্রী এবং পরিচালক। তিনি মূলত তামিল, মালয়ালম, তেলুগু চলচ্চিত্রের পাশাপাশি বেশ কয়েকটি কন্নড় চলচ্চিত্রে অভিনয় করেছেন। মাত্র পাঁচ বছর বয়সে তাঁর অভিনয় জীবন শুরু করার পরে, তিনি প্রায় ১৩০টির অধিক দক্ষিণ ভারতীয় চলচ্চিত্রে অভিনয় করেছেন। তিনি ১৯৯৬ সালে মুক্তিপ্রাপ্ত স্ত্রী চলচ্চিত্রের জন্য জাতীয় নারী পুরস্কার এবং অন্ধ্র প্রদেশের সেরা অভিনেত্রীর পুরস্কার লাভ করেন।
ব্যক্তিগত জীবন
রোহিনী ১৯৬৯ সালের ১৫ই ডিসেম্বর তারিখে ভারতের অন্ধ্র প্রদেশের আনাকাপাল্লে-তে জন্মগ্রহণ করেছিলেন। তিনি চেন্নাইয়ে তাঁর শৈশব অতিবাহিত করেছেন। তাঁর বাবা রভু নায়ডু ছিলেন একজন পঞ্চায়েত কর্মকর্তা এবং মা সরস্বতী ছিলেন একজন গৃহিনী। তাঁর বাবা সর্বদা অভিনেতা হতে চেয়েছিলেন, যদিও তিনি অভিনেতা হতে পারেন না, তবে তিনি নিজের মেয়েকে অভিনেত্রী হওয়ার জন্য উৎসাহিত করেছিলেন এবং তিনি তাঁর মেয়ের মাধ্যমে তাঁর উচ্চাকাঙ্ক্ষা পূর্ণ করেছিলেন। পাঁচ বছর বয়সে তাঁর মা মারা যান, অতঃপর তাঁর বাবা আবার বিবাহ করেছিলেন।
রোহিনী প্রখ্যাত অভিনেতা প্রয়াত রঘুবরণের সাথে বিবাহ বন্ধনে আবদ্ধ হয়েছিলেন।
পেশা
তিনি ১৯৭৭ সালে একজন শিশু শিল্পী হিসাবে অভিনয় জগতে তার জীবন শুরু করেছিলেন। তেলুগু চলচ্চিত্র যশোদা কৃষ্ণ-তে তাকে প্রথম পাঁচ বছরের একটি মেয়ের চরিত্রে দেখা গিয়েছিল। তিনি তেলুগু এবং তামিল শিল্পের জনপ্রিয় নেপথ্যকণ্ঠ শিল্পী ছিলেন। তিনি মণি রত্নমের পাঁচটি চলচ্চিত্রে ছয়টি চরিত্রের জন্য কণ্ঠ দিয়েছেন। তিনি জ্যোতিকা (ভেট্টাইয়াদু ভিল্লাইয়াদু), ঐশ্বর্যা রাই (ইরুভার এবং রাবণন), মনীষা কৈরালা (বম্বে ) এবং অমলা আক্কিনেনি (শিব)-এর মতো অভিনেত্রীদের জন্য কণ্ঠ দিয়েছেন। তিনি গিরিজা শেত্তর হয়ে আজ পর্যন্ত মুক্তিপ্রাপ্ত মণি রত্নমের একমাত্র তেলুগু চলচ্চিত্র গীতাঞ্জলি -তে নেপথ্যকণ্ঠ দানের কাজ করেছেন।
এইডস সচেতনতার একজন কর্মী হিসেবে রোহিনী এমজিআর মেডিকেল বিশ্ববিদ্যালয় এবং তামিলনাড়ু এইডস কন্ট্রোল সোসাইটির জন্য স্বল্পদৈর্ঘ্যের চলচ্চিত্র পরিচালনা করেছেন। ২০০৮ সালে, রোহিনী চলচ্চিত্র শিল্পের শিশু শিল্পীদের সম্পর্কে সাইলেন্ট হিউস নামে একটি ৫০ মিনিটের প্রামাণ্যচিত্র পরিচালনা করেছিলেন। ২০১৩ সালে, তিনি আপ্পাভিন মীসাই নামে একটি বৈশিষ্ট্যযুক্ত চলচ্চিত্র পরিচালনা করেছেন, যা এখনও মুক্তি পায়নি।
ওয়াদি আল কুরার তৃতীয় অভিযান
ওয়াদি আল কুরার তৃতীয় অভিযান, যা ওয়াদি আল কুরার প্রচারাভিযান বা ওয়াদি আল কুরার গাজওয়াহ নামেও পরিচিত। এই অভিযান ইসলামী ক্যালেন্ডারের ৭ হিজরি মাসে (৬২৮ খ্রিস্টাব্দের জুন মাসে) হয়েছিল। অভিযানটি সফল হয়েছিল এবং ইহুদিরা আত্মসমর্পণ করার ও মুহাম্মদের শর্ত মেনে নেওয়ার ২ দিন আগে অবরোধ চলেছিল, যেমনটা খায়বার যুদ্ধে এবং ফিদাক বিজয়ে ইহুদিরা করেছিল। ওয়াদি আল কুরায় এটি ছিল ৩য় অভিযান। এর আগে ১ম অভিযান এবং ওয়াদি আল কুরায় ২য় অভিযান এই অভিযানের ১ বছর আগে হয়েছিল।
ওয়াদি আল কুরা অবরোধ
খায়বার যুদ্ধ এবং ফিদাক বিজয়ের পর, মুহাম্মদ (স.) আরবের আরেকটি ইহুদি উপনিবেশ ওয়াদি আল-কুরার দিকে নতুন করে অগ্রসর হন। তিনি তার বাহিনীকে একত্রিত করেন এবং সাদ বিন উবাদা, আল-হুবাব বিন মুন্দির, আব্বাদ বিন বিশর এবং সাহল বিন হানিফের কাছে চারটি ব্যানার দিয়ে তিনটি রেজিমেন্টে বিভক্ত করেন। যুদ্ধের আগে, তিনি ইহুদিদের ইসলাম গ্রহণের আমন্ত্রণ জানিয়েছিলেন কিন্তু এই প্রস্তাব তারা উপেক্ষা করেছিল।
তাদের বিজয়ীদের মধ্যে প্রথমজন (সেরা যোদ্ধা) বেরিয়ে এসেছিল এবং জুবায়ের দ্বারা নিহত হয়েছিল। তাদের দ্বিতীয়জন বিজয়ীকেও হত্যা করা হয়েছিল এবং তৃতীয়জন আলী কর্তৃক নিহত হয়েছিল। এভাবে ১১ জন ইহুদীকে একের পর এক হত্যা করা হয় এবং প্রত্যেকে নিহত হওয়ার সাথে সাথে বাকি লোকদের ইসলাম ধর্মে আমন্ত্রণ জানানোর জন্য একটি নতুন আহ্বান জানানো হয়। যুদ্ধ অবিরাম চলতে থাকে এবং এর ফলে ইহুদিরা সম্পূর্ণভাবে আত্মসমর্পণ করে। ইহুদিরা এক বা দুই দিন প্রতিরোধ করেছিল, তবে পরবর্তীতে তারা খায়বার এবং ফাদাকের ইহুদিদের মতো একই শর্তে আত্মসমর্পণ করেছিল।
ওয়াদি আল-কুরায় ইহুদিদের আত্মসমর্পণের পর, মুহাম্মদ (স.) মদিনার সমস্ত ইহুদি গোত্রের উপর তার পূর্ণ কর্তৃত্ব প্রতিষ্ঠা করেন।
প্রাথমিক উৎস
ঘটনাটি সুন্নি হাদিস সংকলন আল-মুওয়াত্তা (ইমাম মালিক কর্তৃক সংকলিত, মালিকি মাযহাবের প্রতিষ্ঠাতা) এ উল্লেখ করা হয়েছে। এতে বলা হয়েছে :
মন্টিনিগ্রোর ভূগোল
right|thumb|333px|সার্বিয়া ও মন্টিনেগ্রোর উপগ্রহ চিত, নিচে বামে মন্টিনেগ্রো অবস্থিত
মন্টিনেগ্রো দক্ষিণ-পশ্চিম বলকান উপদ্বীপে, আড্রিয়াটিক সাগরের তীরে অবস্থিত একটি ক্ষুদ্র, পর্বতময় রাষ্ট্র। দেশটির বেশিরভাগ এলাকা পর্বতে আবৃত। ২৯৪ কিলোমিটার দীর্ঘ উপকূলীয় অঞ্চলে সরু বাসযোগ্য সমভূমি রয়েছে। কোতোর উপসাগর ও স্কুতারি হ্রদ দুইটি উল্লেখযোগ্য ভৌগোলিক বৈশিষ্ট্য। মন্টিনেগ্রোর জলবায়ু ভূমধ্যসাগরীয় ধরনের। এখানকার গ্রীষ্মকালগুলি শুষ্ক এবং শীতকালে মৃদু শীত পড়ে ও বৃষ্টিপাত হয়।
দ্য লিটল বুদ্ধ
দ্য লিটল বুদ্ধ একটি  ১৯৯৩ সালের নাট্য চলচ্চিত্র যা বেরনার্দো বেরতোলুচ্চি  পরিচালিত, রুডি ওয়ারলিটজার এবং মার্ক পেপ্লো দ্বারা রচিত, এবং সাধারণ বার্টোলুচির সহযোগী জেরেমি থমাস প্রযোজিত।  ইতালি, ফ্রান্স এবং যুক্তরাজ্যের একটি আন্তর্জাতিক সহ-প্রযোজনা, চলচ্চিত্রটিতে ক্রিস আইজাক, ব্রিজেট ফন্ডা এবং কিয়ানু রিভস প্রিন্স সিদ্ধার্থ (জ্ঞানের আধার বুদ্ধ) চরিত্রে অভিনয় করেছিলেন।
পটভূমি
জেসি সন্ন্যাসীদের এবং তাদের জীবনযাত্রার প্রতি মুগ্ধ, কিন্তু তার বাবা-মা, ডিন এবং লিসা সতর্ক, এবং সেই নীরবতা কাছাকাছি শত্রুতায় পরিণত হয় যখন নরবু ঘোষণা করেন যে তিনি জেসিকে তার সাথে ভুটানে নিয়ে যেতে চান পরীক্ষার জন্য।  তবে ডিন তার মন পরিবর্তন করেন, যখন তার এক ঘনিষ্ঠ বন্ধু এবং সহকর্মী আত্মহত্যা করেন কারণ তিনি ভেঙে পড়েছিলেন।  ডিন তখন জেসির সাথে ভুটান ভ্রমণের সিদ্ধান্ত নেন।  নেপালে, দুই সন্তান যারা পুনর্জন্মের জন্য প্রার্থী, তাদের সম্মুখীন হয়, রাজু এবং গীতা।
ধীরে ধীরে, সিনেমা চলাকালীন, প্রথমে জেসির মা এবং তারপর লামা নরবু প্রিন্স সিদ্ধার্থের জীবন কাহিনী বলুন, লামা নরবু জেসিকে দেওয়া একটি বই থেকে পড়ছেন।
প্রাচীন ভারতে, সিদ্ধার্থ নামক এক রাজপুত্র তার আরামদায়ক এবং সুরক্ষিত জীবনের দিকে মুখ ফিরিয়ে নেয় এবং সর্বজনীন দুঃখের সমস্যা সমাধানে যাত্রা শুরু করে।  তিনি অগ্রসর হওয়ার সাথে সাথে তিনি জীবনের প্রকৃতি, চেতনা এবং বাস্তবতা সম্পর্কে গভীর সত্যগুলি শিখেন।  শেষ পর্যন্ত, তিনি মারার (অহংকে প্রতিনিধিত্বকারী একটি দৈত্য) যুদ্ধ করেন, যিনি বারবার সিদ্ধার্থকে বিচ্যুত ও ধ্বংস করার চেষ্টা করেন।  নিজের অহংকারের মায়াময় প্রকৃতির চূড়ান্ত সম্পূর্ণ উপলব্ধির মাধ্যমে, সিদ্ধার্থ জ্ঞান লাভ করেন এবং বুদ্ধ হন।
সিনেমার চূড়ান্ত দৃশ্যে দেখা গেছে যে তিনটি শিশুই লামা দর্জে পুনর্জন্ম, তার শরীর (রাজু), বক্তৃতা (গীতা) এবং মনের (জেসি) পৃথক প্রকাশ।  একটি অনুষ্ঠান অনুষ্ঠিত হয় এবং জেসির বাবাও বৌদ্ধধর্মের কিছু প্রয়োজনীয় সত্য জানতে পারেন।তার কাজ শেষ, লামা নরবু ধ্যানের গভীর অবস্থায় প্রবেশ করেন এবং মারা যান।  অন্ত্যেষ্টিক্রিয়া অনুষ্ঠান শুরু হওয়ার সাথে সাথে, লামা নরবু বাচ্চাদের সাথে কথা বলে, আপাতদৃষ্টিতে একটি উঁচু বিমান থেকে, তাদের সমবেদনা জানাতে বলে;  এবং ক্রেডিট রোল করার ঠিক আগে শিশুদের তার ছাই বিতরণ করতে দেখা যায়।
সিনেমার ক্রেডিটের একেবারে শেষের দিকে, সিনেমার সময় যে বালু মন্ডলাটি নির্মাণ করতে দেখা গিয়েছিল তা ধ্বংস হয়ে যায়, "একটি দ্রুত গতিতে।"
মুক্তি
১৯৯৩ সালের ১ ডিসেম্বর ফ্রান্সে চলচ্চিত্রটির ওয়ার্ল্ড প্রিমিয়ার হয়, যা ১৭ টি পর্দায় খোলা হয়। এরপর চলচ্চিত্রটি ১০ ডিসেম্বর ভেনিস ও লন্ডনে মুক্তি পায়।যা এটিকে অনেকটা সফল করে।১৫ ডিসেম্বর চলচ্চিত্রটি আইম্যাক্স থিয়েটারে মুক্তি পায়।
প্রোডাকশন
তিন তিব্বতি অবতার উচ্চ লামা, যা তুলকুস বা রিনপোচে নামেও পরিচিত, ছবিতে ভূমিকা রয়েছে৷  "আমি আসল জিনিসটি চেয়েছিলাম," মিঃ বার্টোলুচি বললেন।  শ্রদ্ধেয় খিয়ংলা রাতো রিনপোচে ভুটানের মঠের মঠের ভূমিকা পালন করেন।   Dzongsar Jamyang Khyentse Rinpoche চলচ্চিত্রের শেষের দিকে দেখা যায়, যখন লামা নরবুকে রাতারাতি ধ্যান করতে দেখানো হয় এবং একজন পরামর্শক হিসেবে তিব্বতি সন্ন্যাসীদের দ্বারা সম্পাদিত প্রতিটি অঙ্গভঙ্গি এবং আচার-অনুষ্ঠানের তত্ত্বাবধান করেন।  সোগ্যাল রিনপোচে খেনপো তেনজিনের ভূমিকায় আগের অংশগুলিতে উপস্থিত হয়েছেন।  খিয়েনসে রিনপোচে সম্পর্কে পরবর্তীতে ওয়ার্ডস অফ মাই পারফেক্ট টিচার শিরোনামে একটি ডকুমেন্টারিতে, বার্তোলুচ্চির সাথে একটি সংক্ষিপ্ত সাক্ষাৎকার সহ চলচ্চিত্রে তার ভূমিকা নিয়ে আলোচনা করা হয়েছে।
বক্স অফিস
এই ছবিটি ফ্রান্সে খুব সফল ছিল, যেখানে এটি বছরের ১,৩৫,৪৮৩ ডলার আয়ের সাথে বছরের ১৯ তম সর্বোচ্চ জনসমক্ষে প্রকাশিত চলচ্চিত্র ছিল। ফ্রান্সে প্রথম সপ্তাহে এটি ৩০,৮৬,৬০৯ টিকিট বিক্রি হয়। চলচ্চিত্রটি, ফ্লিনটোনস এবং ম্যভারিকের মতো চলচ্চিত্রগুলির প্রতিযোগিতার বিরুদ্ধে, মার্কিন বক্স অফিসে ৯ নম্বর নম্বর খোলা হয়েছিল। এটি শীর্ষ দশটি শীর্ষ দশটি ডলারে ১৬ জুন,১৯৯৪ তারিখে ৩০ কোটি ডলারের বেশি বাজেটের বিরুদ্ধে ৪,৮৫৮,১৩৯ মিলিয়ন ডলারের বেশি আয় করে।
পুরস্কার ও মনোনয়ন
এই ছবিটি রাজ্জি পুরস্কার এর জন্য মনোনীত হয়েছিল এবং পুরস্কার জিতেছিল।
কাস্টারটন রেলওয়ে স্টেশন
ডান|থাম্ব| কাস্টারটন রেলস্টেশন কাস্টারটন রেলস্টেশনটি অস্ট্রেলিয়ার ভিক্টোরিয়ার কাস্টারটন রেলপথের একটি রেল স্টেশন ছিল। স্টেশনটি এসি ফান্ডলে দ্বারা নির্মিত হয়েছিল এবং ১৮৮৬ সালে এটি খোলা হয়েছিল। যাত্রীবাহী পরিষেবা প্রত্যাহার করা হওয়ার পরে ১৯৪৯ সাল পর্যন্ত মিশ্র যাত্রীবাহী - পণ্য ট্রেন কাস্টারটন লাইনে চলাচল করে। ১৯৫৪ সালের ১৫ মার্চ ব্র্যাঙ্কহোলমে এবং কাস্টারটনের মধ্যে একটি রেল-গাড়ি পরিষেবা লাভজনক হবে কিনা তা দেখার ভিত্তিতে শুরু হয়েছিল। এই পরিষেবাটি ১৯৫৪ সালের ৩১ জুলাই বাতিল করা হয়েছিল। তবে স্টেশনটি কখনও ভেঙে ফেলা হয়নি, এবং পুনরুদ্ধারের সময়সীমা অনুসরণ করে এখন পর্যটকদের আকর্ষণ হিসাবে কাজ করে।
এ১ মোটরওয়ে (সাইপ্রাস)
এ১ মোটরওয়ে, স্থানীয়ভাবে নিকোসিয়া – লিমাসল হাইওয়ে (গ্রীক: δρόμος Λευκωσίας  –  Λεμεσού; তুর্কি: Lefkoşa–Limasol yolu) হিসাবে পরিচিত, এটি সাইপ্রাসে নির্মিত প্রথম এবং দীর্ঘতম মোটরওয়ে। এটি দ্বীপের সমস্ত প্রধান শহরকে আধুনিক ৪ লেনের মহাসড়কের সাথে সংযুক্ত করার জন্য একটি উচ্চাকাঙ্ক্ষী সরকারী প্রকল্পের সূচনা করেছে। এটি ৭৩ কিলোমিটার দীর্ঘ এবং কোনও -গ্রেড ছেদমুক্ত । এটি রাজধানী নিকোসিয়াকে (যা প্রশাসনিক এবং আর্থিক কেন্দ্র) লিমাসল দ্বীপের বৃহত্তম বন্দর (এবং দ্বিতীয় বৃহত্তম শহর) এর সাথে যুক্ত করেছে।
ইতিহাস
বাম|থাম্ব|112x112পিক্সেল|মধ্যে অ্যাজিওস অ্যাথানাসিও মোড় এবং লিনোপেট্রা মোড় মধ্যে রাতের দৃশ্য। s
১৯৭০ এর দশকের শেষদিকে, সাইপ্রিয়ট সরকার দ্বীপে পরিবহনের অবকাঠামোগত উন্নয়নের জন্য বিভিন্ন ধরনের স্কিম চালু করেছিল। প্রথম পরিকল্পনা করা মোটরওয়েটি নিকোসিয়া এবং নিকোসিয়া আন্তর্জাতিক বিমানবন্দরের মধ্যে মোটামুটি বর্তমান গ্রিভা দিগেনি এভিনিউয়ের রুটে নির্মিত হয়েছিল। রাস্তাটি প্রস্তুতিতে প্রশস্ত করা হয়েছিল কিন্তু জুলাই ১৯৭৪ সালের জুলাই মাসে সাইপ্রাসে তুর্কি আক্রমণ এবং বিমানবন্দর বন্ধ হওয়ার পরে, এই স্কিমটি পরিত্যাগ করা হয়েছিল, ১৯৭৮ সালে লিমাসোলের নিকোসিয়াকে সাইপ্রাসের নতুন মূল বন্দরটির সাথে সংযুক্ত করার জন্য এ১-তে নির্মাণ কাজ শুরু হয়েছিল। ।
নির্মাণকাজ একই সাথে উভয় প্রান্তে শুরু হয়েছিল। প্রাথমিক নির্মাণে, সংযোগস্থলগুলো শ্রেণী বিচ্ছেদে ছিল। যদিও নিকোসিয়া প্রান্তে পুনর্গঠনগুলি এর কোনও প্রমাণ নিষ্ক্রিয় করেছে, ড্রাইভাররা এখনও ১৭ সন্ধিক্ষণে ফিল্টার লেন দেখতে পাবে। মোটরওয়েটি পর্যায়ক্রমে খোলা হয়েছিল, চূড়ান্ত পর্যায়ে (কর্নোস থেকে কোফিনো) ১৯৮৪ সালের অক্টোবরে সম্পন্ন হয়েছিল, ২০০৮ সালের গ্রীষ্মে লিমাসল শহরের অভ্যন্তরে আপগ্রেড সম্পন্ন হয়েছিল। এই আপগ্রেডগুলির মধ্যে রয়েছে পোলেমিডিয়া এবং ট্রয়েডোস জংশন, আগিয়া ফিল্যাক্সিস জংশন, অ্যাজিওস অ্যাথানাসিওস জংশন, লিনোপেট্রা জংশন এবং জেরমাসোজিয়া জংশন এবং ফ্লাইওভার বা আন্ডারপাসগুলির সাথে একটি সিরিজের রাউন্ড আউটসেস প্রতিস্থাপন জড়িত।
২০১২ সাল থেকে নিকোশিয়ার প্রবেশ পথ এবং এ২ মোটরওয়ের সংযোগস্থলের মধ্যবর্তী মোটরওয়ের অংশটি ভারী যানজটের কারণে ৬ লেনের রাস্তায় উন্নত হয়েছে।
বনকালীমন্দির, অরোয়া
বনকালীমন্দির পশ্চিমবঙ্গের মুর্শিদাবাদ জেলার অরোয়া নামক গ্রামে অবস্থিত একটি প্রাচীন কালী মন্দির।
সংক্ষিপ্ত বিবরণ
অরোয়া গ্রামের বনকালী ও ভৈরব মহাদেবের শিলামূর্তি প্রায় পাঁচশো বছরের পুরোনো। চোখ, কান ও নাক খোদাই করা একটি পাথরকে কালী রূপে ও সুঁচালো লম্বা পাথরখণ্ডকে শিব রূপে পূজা করা হয়।
কে অমরনাথ শেঠি
কোডম্যান অমরনাথ শেঠি (১৯৩৯/৪০ - ২৭ জানুয়ারী ২০২০) একজন ভারতীয় রাজনীতিবিদ, যিনি কর্ণাটক সরকারের মন্ত্রীর দায়িত্ব পালন করেছিলেন। তিনি রোটারি শিক্ষাপ্রতিষ্ঠান মুদাবিদ্রির সভাপতি ছিলেন। তিনি কর্ণাটকের জেডিএস পার্টির অন্যতম প্রধান সদস্য ছিলেন।
জীবনী
অমৃনাথ বড় হয়েছেন মোড়বিদ্রিতে। তিনি ১৯৬৫ সালে রাজনীতিতে যোগ দেন। তিনি করকাল তালুকের পলদকা পঞ্চায়েত সভাপতি, মোড়বিদ্রি টাউন পঞ্চায়েতের চেয়ারম্যান, তালুক মার্কেটিং সোসাইটি, করকাল, কো-অপারেটিভ সার্ভিস ব্যাংক ও দক্ষিণারঞ্জন কন্নড় জেলার জনতা পার্টির সভাপতি হন। ১৯৮৩ সালে তিনি প্রথমবারের জন্য মোড়বিদ্রি আসন থেকে কর্ণাটক বিধানসভায় নির্বাচিত হয়েছিলেন। ১৯৮৭ এবং ১৯৯৪ সালে তিনি আবার একই আসনের থেকে আবারও সংসদ সদস্য নির্বাচিত হয়েছিলেন।   বিধায়ক থাকাকালীন তিনি কর্ণাটক সরকারের মন্ত্রী হিসাবে পর্যটন ও ধর্মীয় অনুদান মন্ত্রকের দায়িত্ব পালন করেছিলেন।
সরকারি সুন্দরবন আদর্শ কলেজ
সরকারি সুন্দরবন আদর্শ কলেজ বাংলাদেশের খুলনা জেলায় অবস্থিত একটি শিক্ষাপ্রতিষ্ঠান যা ১৯৬৯ সালে ০১ জুলাই প্রতিষ্ঠিত হয়। কলেজটিতে বর্তমানে যশোর শিক্ষা বোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়।
ইতিহাস
খুলনা মহানগরীর আহসান আহমেদ সড়কের সিটি আইন কলেজ ক্যাম্পাসে ১৯৬৯ সালে সুন্দরবন আদর্শ মহাবিদ্যালয় নামে এই শিক্ষাপ্রতিষ্ঠানটি স্থাপিত হয়। কলেজটির প্রতিষ্ঠাকালীন প্রধান ছিলেন বাবু প্রমথ নাথ বিশ্বাস। ১৯৮১ সালে খানজাহান আলী সড়ক সংলগ্ন নিজস্ব জমিতে এর ক্যাম্পাস স্থানান্তরিত হয়। বর্তমানে এর ক্যাম্পাসের আয়তন ০.৭০ একর। ১৯৯১ সালের ২৫ নভেম্বর কলেজটিকে জাতীয়করণের ঘোষণা করা হয় এবং ১৯ আগস্ট ১৯৯৩ সালে জাতীয়করণ করা হয়।
ভবন ও শিক্ষা কার্যক্রম
প্রশাসনিক ও একাডেমিক কার্যক্রম পরিচালনার জন্য চারতলা ও তিন তলা বিশিষ্ট দু’টি একাডেমিক ভবন এবং তিন তলা বিশিষ্ট একটি প্রশাসনিক ভবন রয়েছে। একাদশ শ্রেণী থেকে স্নাতক পাশ সকল শ্রেণীতে কলা, ব্যবসায় শিক্ষা ও বিজ্ঞান কোর্স চালু রয়েছে।
মন্টসেরাট ফুটবল অ্যাসোসিয়েশন
মন্টসেরাট ফুটবল অ্যাসোসিয়েশন (Montserrat Football Association; এছাড়াও সংক্ষেপে এমএফএ নামে পরিচিত) হচ্ছে মন্টসেরাটের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৪ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার বছরেই সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মন্টসেরাটের রাজধানী প্লাইমাউথে অবস্থিত।
এই সংস্থাটি মন্টসেরাটের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে মন্টসেরাট চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে মন্টসেরাট ফুটবল অ্যাসোসিয়েশনের সভাপতির দায়িত্ব পালন করছেন ভিনসেন্ট কাসেল এবং সাধারণ সম্পাদকের দায়িত্ব পালন করছেন টান্ডিকা হিউজেস।
মেঘনাদবধ কাব্য
থাম্ব|মেঘনাদবধ কাব্য মেঘনাদবধ কাব্য ১৯-শতকীয় বাঙালি কবি মাইকেল মধুসূদন দত্ত কর্তৃক রচিত মহাকাব্য। 'মেঘনাদবধ কাব্য' মধুসূদনের অমিত্রাক্ষর ছন্দে লেখা দ্বিতীয় কাব্য । কাব্যটি কবির সর্বশ্রেষ্ঠ কবিকীর্তি। এই অমর মহাকাব্য প্রকাশের সঙ্গে আমরা কবির প্রতিভার পূর্ণ বিকাশকালে উপস্থিত হয়। ১৮৬১ সালে কাব্যটির দুইখণ্ডে প্রকাশ হয়  । প্রথম খণ্ড(১–৫ সর্গ) ১৮৬১ সালের জানুয়ারী মাসে, এবং দ্বিতীয় খণ্ড (৬—৯ সর্গ) ঐ বৎসরের প্রথমার্ধে প্রকাশিত হয়। কাব্যটি মোট নয়টি সর্গে বিভক্ত। মেঘনাদবধ কাব্য হিন্দু মহাকাব্য রামায়ণ অবলম্বনে রচিত, যদিও এর মধ্যে নানা বিদেশী মহাকাব্যের ছাপও সুস্পষ্ট।
প্রথম সর্গ
মেঘনাদবধ কাব্যের প্রথম সর্গের নাম ‘অভিষেক’। এই সর্গের সূচনায় কবি বাগ্‌দেবী সরস্বতী ও দেবী কল্পনার আবাহন করেছেন। লঙ্কার রাজসভায় রাজা রাবণ বসে আছেন। ভগ্নদূত মকরাক্ষ এসে যুদ্ধে রাজপুত্র বীরবাহুর মৃত্যুসংবাদ দিলেন। পুত্রের মৃত্যুসংবাদ পেয়ে রাবণ শোকে অভিভূত হলেন। মন্ত্রী সারণ তাকে সান্ত্বনা দিলেন। দূতের মুখে পুত্রের বীরত্বের কাহিনী শুনে যুদ্ধক্ষেত্রের অবস্থা দেখতে রাবণ স্বয়ং প্রাসাদশিখরে আরোহণ করলেন। সেখানে দাঁড়িয়ে তিনি নিহত পুত্রের জন্য বিলাপ করতে লাগলেন। সেতুবন্ধনে রামকে সাহায্য করার জন্য সমুদ্রদেবতা বরুণকেও ধিক্কার দিলেন। তারপর ফিরে এসে বসলেন সভায়। রাবণের অন্যতমা পত্নী তথা বীরবাহুর মা চিত্রাঙ্গদা তার একমাত্র আত্মজ পুত্রের মৃত্যুতে আকুল হয়ে রাজসভায় ছুটে এলেন। বিলাপ করতে করতে তিনি সীতাহরণের জন্য রাবণকে ধিক্কার দিলেন। চিত্রাঙ্গদা সভা থেকে প্রস্থান করলে রাবণ স্বয়ং যুদ্ধে যাওয়ার প্রস্তুতি নিতে লাগলেন। রাক্ষসসেনার পদভরে পৃথিবী টলমল করে উঠল। তা শুনে শঙ্কিত হয়ে বরুণের পত্নী বারুণী যুদ্ধের সংবাদ সংগ্রহের জন্য সখী মুরলাকে পাঠালেন লঙ্কার রাজলক্ষ্মীর মন্দিরে। মুরলা রাজলক্ষ্মীর কাছে গিয়ে যুদ্ধের সংবাদ শ্রবণ করলেন এবং এও শুনলেন যে রাবণের অপর পুত্র মহাবীর মেঘনাদ যুদ্ধে না গিয়ে প্রমোদ উদ্যানে বিহার করছেন। মুরলা ধাত্রী প্রভাষার ছদ্মবেশে মেঘনাদের কাছে গিয়ে যুদ্ধের সংবাদ ও রাবণের রণসজ্জার আয়োজনের কথা জানালেন। দেশের আপদকালের কথা বিস্মৃত হয়ে আমোদপ্রমোদে মেতে থাকার জন্য মেঘনাদ নিজেকে ধিক্কার জানিয়ে তখনই যুদ্ধে যাওয়ার সংকল্প নিলেন। পত্নী প্রমীলা কেঁদে বললেন, “কোথা প্রাণসখে,/ রাখি এ দাসীরে, কহ, চলিলা আপনি?” মেঘনাদ উত্তরে বললেন, “ত্বরায় আমি আসিব ফিরিয়া/ কল্যাণি, সমরে নাশি তোমার কল্যাণে,/ রাঘবে। বিদায় এবে দেহ, বিধুমুখি।” রাবণের কাছে গিয়ে যুদ্ধে যাওয়ার অনুমতি চাইলেন মেঘনাদ। রামের সঙ্গে যুদ্ধে লঙ্কার অনেক পরাক্রমী বীর নিহত হয়েছেন, তাই রাবণ ইষ্টদেবের পূজা ও নিকুম্ভিলা যজ্ঞ সমাপ্ত করে যুদ্ধে যাওয়ার পরামর্শ দিলেন তার প্রিয় পুত্রকে। তারপর গঙ্গাজল দিয়ে শাস্ত্রবিধি অনুসারে সেনাপতিপদে মেঘনাদের অভিষেক করলেন।
তৃতীয় সর্গ
তৃতীয় সর্গের নাম ‘সমাগম’। প্রমোদ উদ্যানে প্রমীলা মেঘনাদের বিলম্ব দেখে শঙ্কিত হলেন। স্বয়ং লঙ্কাপুরীতে গিয়ে পতির সঙ্গে মিলিত হওয়ার বাসনা প্রকাশ করলেন সখীদের কাছে। কিন্তু সেই রাতে রামের অনুচরবৃন্দ লঙ্কাপুরী ঘিরে রেখেছিল। তাদের এড়িয়ে লঙ্কায় প্রবেশ অসম্ভব জেনে প্রমীলা সাজলেন যুদ্ধসাজে। “আমি কি ডরাই, সখি, ভিখারী রাঘবে?/ পশিব লঙ্কায় আজি নিজ ভুজ-বলে;/ দেখিব কেমনে মোরে নিবারে নৃমণি?” তারপর বীরাঙ্গনার বেশে সখীদের নিয়ে চললেন লঙ্কার উদ্দেশ্যে। পশ্চিম দ্বারে তাদের বাধা দিলেন হনুমান। তখন প্রমীলা গর্জন করে বললেন, “অরিন্দম ইন্দ্রজিৎ—প্রমীলা সুন্দরী/ পত্নী তার; বাহু-বলে প্রবেশিবে এবে/ লঙ্কাপুরে, পতিপদ পূজিতে যুবতী!/ কোন্ যোধ সাধ্য, মূঢ়, রোধিতে তাঁহারে?” প্রমীলার পরাক্রমে আশ্চর্যান্বিত হয়ে প্রমীলারই অনুরোধে রামকে ডেকে আনলেন হনুমান। সখী নৃমুণ্ডমালিনীর মাধ্যমে প্রমীলা রামকে জানালেন তার আগমনের উদ্দেশ্যের কথা। রাম বললেন, “অরি মম রক্ষঃ-পতি; তোমরা সকলে/ কুলবালা; কুলবধূ; কোন্ অপরাধে/ বৈরি-ভাব আচরিব তোমাদের সাথে?/ আনন্দে প্রবেশ লঙ্কা নিঃশঙ্ক হৃদয়ে।” রামের আদেশে হনুমান পথ ছেড়ে দিল। কিন্তু বীরাঙ্গনাবেশি প্রমীলাকে দেখে সম্পূর্ণ নিশ্চিন্ত হতে পারলেন না রাম। বিভীষণ তাকে জানালেন, যে নারী ইন্দ্র-জয়ী মেঘনাদকে নিজ পদতলে রাখার ক্ষমতা ধরে সে সামান্য মেয়ে নয়। কালনেমির কন্যা প্রমীলা মহাশক্তির অংশসম্ভূতা। পতিসম্মিলনের পর তিনি যদি গোপনে রামের শিবির আক্রমণ করেন, তাহলে যুদ্ধে এঁটে ওঠা কঠিন হবে। রাম তখন তার সকল অনুচরদের নিয়ে লঙ্কার প্রধান ফটকগুলি পাহারা দিতে লাগলেন। এদিকে লঙ্কায় প্রবেশ করে পতি মেঘনাদের সঙ্গে সম্মিলিত হলেন প্রমীলা। এই দৃশ্য দেখে কৈলাসে সখী বিজয়া দুর্গাকে জিজ্ঞাসা করলেন, যে প্রমীলা দুর্গার অংশে জন্মগ্রহণ করেছেন, সেই প্রমীলা কাছে থাকলে যুদ্ধে কীভাবে মেঘনাদের পরাজয় সম্ভব হবে? দুর্গা বললেন, যুদ্ধের পূর্বে তিনি প্রমীলার তেজ হরণ করবেন। তখন লক্ষ্মণ সহজেই মেঘনাদকে বধ করতে পারবে।
চতুর্থ সর্গ
চতুর্থ সর্গের নাম ‘অশোকবন’॥
চতুর্থ সর্গের শুরুতে মধুসূদন প্রথমেই "বাল্মিকী'কে বন্দনা করেছেন। অতঃপর তিনি শ্রীভর্তৃহরি, ভবভুতি এবং মহাকবি কালিদাসকে স্মরণ করেছেন। অবশেষে কীর্তিবাস তথা কৃত্তিবাসের নাম স্মরণ করে তাঁদের মতো খ্যাত হওয়ার বাসনা প্রকাশ করেছেন।                            চতুর্থ সর্গে বন্দিনী সীতার সঙ্গে বিভীষণপত্নী সরমার কথোপকথন বর্ণিত হয়েছে। " বৃথা গঞ্জ দশাননে তুমি, বিধুমুখী। - সীতা সরমার উদ্দেশ্যে এ কথা বলেছেন। মারীচ মায়ামৃগ রূপে সীতাকে প্রলুব্ধ করলে, রামচন্দ্র সীতার মনোবাসনা পূরণ করবার জন্য তাকে ধরতে পিছু ধাওয়া করেন। কিন্তু ধরতে ব্যর্থ হয়ে রামচন্দ্র কঠিন শরে তাকে বিদ্ধ করেন। মরণকালে মারীচ  রামের স্বর নকল করে আর্তনাদ করে।  তাতেই সীতার অনুরোধ ও গঞ্জনায় লক্ষ্মণ রামের সাহায্যার্থে বনে গমন করলে,  সেই অবকাশে জটাজুট যোগীর ছদ্মবেশে রাবণ সীতাকে হরণ করে। সীতা স্বপনে রাবণানুজ কুম্ভকর্ণের মৃত্যু দর্শন করেছিলেন।  বিভীষণের স্ত্রী সরমা গন্ধর্বরাজ শৈলুষের কন্যা।
পঞ্চম সর্গ
পঞ্চম সর্গের নাম ‘উদ্যোগ’।
লক্ষ্মণকে সপ্নে তার মা সুমিত্রাদেবী ইন্দ্রজিৎ কে বধ করার উদ্দেশ্যে আদেশ দেন। তারপর শ্রীরাম ও বিভীষণের অনুমতি নিয়ে যাত্রা শুরু করেন।
বর্ধমান দক্ষিণ বিধানসভা কেন্দ্র
বর্ধমান দক্ষিণ (বিধানসভা কেন্দ্র) (পূর্বে বর্ধমান সাউথ নামে পরিচিত ছিল) ভারতের পশ্চিমবঙ্গ রাজ্যের পূর্ব বর্ধমান জেলার একটি বিধানসভা কেন্দ্র।
মেঘনাদবধ কাব্য
সপ্তম সর্গ
সপ্তম সর্গের নাম ‘শক্তিনির্ভেদ’।
বর্ধমান দক্ষিণ বিধানসভা কেন্দ্র
এলাকা
বর্ধমানে দুটি রাজ্য বিধানসভা কেন্দ্র ছিল - ১.বর্ধমান নর্থ ২.বর্ধমান সাউথ, যা পূর্বে বর্ধমান লোকসভা কেন্দ্র এর অন্তর্গত ছিল।
মেঘনাদবধ কাব্য
অষ্টম সর্গ
অষ্টম সর্গের নাম ‘প্রেতপুরী’। এখানে আলোচ্য বিষয় হলো তিনটি। যথা,
বর্ধমান দক্ষিণ বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, বর্ধমান বিধানসভা কেন্দ্রগুলির পুন:রায় নামকরণ করা হয় ১.বর্ধমান দক্ষিণ ২.বর্ধমান উত্তর। ২৬০ নং বর্ধমান দক্ষিণ বিধানসভা কেন্দ্রটি বর্ধমান পৌরসভার অন্তর্গত।
মেঘনাদবধ কাব্য
নবম সর্গ
নবম সর্গের নাম ‘সংস্ক্রিয়া’।
বর্ধমান দক্ষিণ বিধানসভা কেন্দ্র
এলাকা
বর্ধমান দক্ষিণ বিধানসভা কেন্দ্রটি ৩৯ নং বর্ধমান-দূর্গাপুর লোকসভা কেন্দ্র এর অন্তর্গত।
মেঘনাদবধ কাব্য
নবম সর্গ
সুখের প্রদীপ, সখি, নিবাই লো সদা
বর্ধমান দক্ষিণ বিধানসভা কেন্দ্র
২০১১
২০১১ সালের নির্বাচনে, তৃণমূল কংগ্রেসের রবিরঞ্জন চট্টোপাধ্যায় তার নিকটতম প্রতিদ্বন্দ্বী সিপিআই (এম) এর নিরূপম সেনকে পরাজিত করেন।
মেঘনাদবধ কাব্য
নবম সর্গ
প্রবেশি যে গৃহে হায় অমঙ্গল রূপী আমি।
বর্ধমান দক্ষিণ বিধানসভা কেন্দ্র
১৯৭৭-২০০৬ বর্ধমান সাউথ
২০০৬ এবং ২০০১ সালের রাজ্য বিধানসভা নির্বাচনে, সিপিআই (এম) এর নিরুপম সেন বর্ধমান সাউথ কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের সমীর কুমার রায় এবং পরেশ চন্দ্র সরকার উভয়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শ্যামাপ্রসাদ বোস ১৯৯৬ এবং ১৯৯১ সালে কংগ্রেসের সাধন কুমার ঘোষ এবং শ্যামদাস ব্যানার্জী উভয়কে পরাজিত করেন। ১৯৮৭ সালে সিপিআই (এম) এর নিরুপম সেন কংগ্রেসের প্রদীপ ভট্টাচার্যকে পরাজিত করেন। সিপিআই (এম) এর কৌস্তভ রায় ১৯৮২ এবং ১৯৭৭ সালে কংগ্রেসের শ্যামদাস ব্যানার্জী এবং প্রদীপ ভট্টাচার্য উভয়কে পরাজিত করেন।
মেঘনাদবধ কাব্য
নবম সর্গ
ইন্দ্রজিত ও প্রমিলার দেহ ভস্মীকরণ করে রক্ষোদল সিন্দুনীরে স্নান করে শূন্য লঙ্কার দিকে ফিরে গেলেন, ' বিসর্জি প্রতিমা যেন দশমী দিবসে!'
বর্ধমান দক্ষিণ বিধানসভা কেন্দ্র
১৯৬৭-১৯৭২ বর্ধমান সাউথ
কংগ্রেসের প্রদীপ ভট্টাচার্য ১৯৭২ সালে জয়ী হন। সিপিআই (এম) এর বিনয় চৌধুরী ১৯৭১ এবং ১৯৬৯ সালে জয়ী হন। কংগ্রেসের এস.বি. চৌধুরী ১৯৬৭ সালে জয়ী হন।
মেঘনাদবধ কাব্য
রচনাকাল ও প্রকাশেতিহাস
মধুসূদন ১৮৬১ খ্রিষ্টাব্দে এ কাব্যটি রচনা করেন। কাব্যটি দুটি খণ্ডে বিভক্ত। প্রথম খন্ড (১-৫ সর্গ) ১৮৬১ সালের জানুয়ারি মাসের ৪ তারিখে প্রকাশিত হয়, আর দ্বিতীয় খন্ড (৬-৯ সর্গ) ঐ বছরেই রচনা করেন। মুদ্রণের ব্যয়ভার বহন করেছিলেন দিগম্বর মিত্র। কৃতজ্ঞ মধুসূদন এই অভিনব কাব্যকুসুম তাঁকে উৎসর্গ করেন।
বর্ধমান দক্ষিণ বিধানসভা কেন্দ্র
১৯৫১-১৯৬২ বর্ধমান
কংগ্রেসের রাধারানী মাহতাব ১৯৬২ সালে বর্ধমান কেন্দ্র থেকে জয়ী হন। সিপিআই এর বিনয় চৌধুরী ১৯৫৭ সালে এবং স্বাধীন ভারতের প্রথম নির্বাচন ১৯৫১ সালে, জয়ী হন।
মেঘনাদবধ কাব্য
বিষয়বস্তু ও কাঠামো
হিন্দু ধর্মীয় মহাকাব্য রামায়ণ হচ্ছে এই বিষয়বস্তুর মূল প্রেরনা। মাইকেল মধুসূদনের মেঘনাদ বধ কাব্য সর্বাংশে  রামায়নকে অনুসরণ  করে রচনা করা হয় নি। রামায়ণ মহাকাব্যের বিষয়বস্তু থেকে সরে নিজস্ব ভাবার্থ প্রয়োগ করে লেখা হয়েছে এই মেঘনাদবধ কাব্য।
প্রতিটি চরিত্রের উপর বাল্মীকির থেকে ইংবেঙ্গলের প্রভাব অনেক বেশি৷ ‘মেঘনাদ বধ’ কাব্যের লঙ্কা কাণ্ডের স্থান লঙ্কা দ্বীপের পরিবর্তে হল হিন্দু কলেজ, ভাষাতেও আধুনিকতার প্রচ্ছাপ৷ কবি মাইকেল বিরচিত প্যারাডাইয লস্ট-এর রচনারীতির অনুগামীতা এতে পরিস্ফুট। প্রথম সর্গ "অভিষেক"-এ মোট ৭৮৫টি চরণ আছে।
ছন্দ
এটি অমিত্রাক্ষর ছন্দ বা 'ফ্রি ভার্সে' রচিত। অমিত্রাক্ষরে প্রথম রচনা করেন তিলোত্তমাসম্ভব কাব্য(১৮৬০)। এরপর ‌‌মেঘনাদ বধ কাব্য(১৮৬১) রচনা করেন অমিত্রাক্ষর ছন্দে। নিচের উদ্ধৃতি থেকে এ কাব্যের ছন্দ-প্রকৃতি সম্পর্কে ধারণা পাওয়া যাবে। এ অংশটি ষষ্ঠ সর্গের অংশ বিশেষ এবং ‌‌‌মেঘনাদ ও বিভীষণ নামে পরিচিত।
"এতক্ষণে" --অরিন্দম কহিলা বিষাদে
"জানিনু কেমনে আসি লক্ষণ পশিল
রক্ষঃপুরে! হায়, তাত, উচিত কি তব
একাজ, নিকষা সতী তোমার জননী,
সহোদর রক্ষশ্রেষ্ঠ? --শূলী-শম্ভূনিভ
নিজগৃহপথ, তাত, দেখাও তস্করে?
চণ্ডালে বসাও আনি রাজার আলয়ে?
পিতৃতুল্য। ছাড় দ্বার, যাব অস্ত্রাগারে,
পাঠাইব রামানুজে শমন-ভবনে,
লঙ্কার কলঙ্ক আজি ভঞ্জিব আহবে।"
সমালোচনা
মেঘনাদবধ কাব্য সংস্কৃত অলঙ্কারশাস্ত্র অনুযায়ী মহাকাব্যের গৌরব সর্বাংশে দাবী করতে পারে না। অবশ্য মধুসূদন দত্ত তিনি তার কাব্যকে অষ্টাধিক সর্গে বিভক্ত করেছেন এবং সংস্কৃত অলঙ্কারশাস্ত্র অনুযায়ী এতে নগর, বন, উপবন, শৈল, সমুদ্র, প্রভাত, সন্ধ্যা, যুদ্ধ, মন্ত্রণা প্রভৃতির সমাবেশও করেছেন। কিন্তু সর্গান্তে তিনি নূতন ছন্দ ব্যবহার করেননি, সর্গশেষে পরবর্তী সর্গকথা আভাসিত করেননি। যদিও তিনি বলেছিলেন - গাইব মা বীররসে ভাসি মহাগীত তবুও কাব্যে করুণ রসেরই জয় হয়েছে। এতদ্ব্যতীত, সংস্কৃত মহাকাব্য মিলনান্তক, মধুসূদনের মহাকাব্য বিষাদাত্মক। সর্বোপরি, মধুসূদনের কাব্যের নায়ক রাবণ এবং রাবণ অনার্য্যবংশ সম্ভূত - সদ্বংশজ এবং ধীরোদাত্তগুণ সমন্বিত নন। সুতরাং, সংস্কৃত আলঙ্কারিকদের মতে একে মহাকাব্য বলে অনেকে স্বীকার করতে চান না। কাজেই মেঘনাদবধ কাব্য রামায়ণ-আহৃত কাহিনীর পুণরাবৃত্তি নয় - এটি নবজাগ্রত বাঙালীর দৃষ্টি নিয়তি-লাঞ্ছিত নবমানবতাবোধের সকরুণ মহাকাব্যের রূপে অপূর্ব গীতি-কাব্য। মেঘনাদবধ কাব্য এ দিক দিয়ে বাংলা কাব্য সাহিত্যে একক সৃষ্টি।
মধুসূদন অতি আশ্চর্য্যজনকভাবে নির্মাণ-কুশলতা গুণে মহাকাব্যোচিত কাব্য-বিগ্রহ সৃষ্টি করেছেন। এ কাব্যের তাৎপর্য্য রাবণ-চরিত্রের প্রতীকতায়। তার সৃষ্ট রাবণ চরিত্রে পরম দাম্ভিকতা প্রকট হয়ে উঠেনি। রামায়ণকে তিনি তার মানবতার আলোকে বিধৌত করে যে মহাকাব্য রচনা করেছেন, তা আসলে রোমান্টিক মহাকাব্য। এ কারণে আকারে 'মেঘনাদবধ কাব্য' মহাকাব্যোচিত হলেও, এর প্রাণ-নন্দিনী সম্পূর্ণ রোমান্টিক এবং মধুসূদন এ কাব্যে জীবনের যে জয়গান করেছেন, তা বীররসের নয়, কারুণ্যের। কবি তাই, রবীন্দ্রনাথের ভাষায়, সমুদ্রতীরের শ্মশানে দীর্ঘনিঃশ্বাস ফেলিয়া কাব্যের উপসংহার করিয়াছেন।
রবীন্দ্রনাথ ঠাকুরের সমালোচনা
কবি রবীন্দ্রনাথ ঠাকুর তরুণ বয়সে ‌‌‌‌‌মেঘনাদবধ কাব্যের একটি আলোচনা লিখেছিলেন। ‌‌এ আলোচনার দৃষ্টিভঙ্গি ছিল আক্রমণাত্মক। আলোচনার শেষে বিশ্বকবি লিখেছিলেন, ‍'আমি মেঘনাদ বধের অঙ্গ-প্রত্যঙ্গ লইয়া সমালোচনা করিলাম না। আমি তাহার মূল্য লইয়া, তাহার প্রাণের আধার লইয়া সমালোচনা করিলাম, দেখিলাম তাহার প্রাণ নাই। দেখিলাম তাহা মহাকাব্যই নয়।' যদিও পরবর্তীকালে রবীন্দ্রনাথ তা বর্জন করে মধুসূদনের পক্ষেই পুনঃমন্তব্য করেছিলেন।
স্বামী বিবেকানন্দর মন্তব্য
স্বামী বিবেকানন্দর মেঘনাদবধ কাব্যটিকে 'বাংলা ভাষার মুকুটমণি' হিসাবে মন্তব্য করেছিলেন।
সিয়াটল–টাকোমা আন্তর্জাতিক বিমানবন্দর
সমগ্র বিমানবন্দরটি ২,৫০০ একর বা ৩.৯ বর্গ মাইল (১০ বর্গকিমি) এলাকা জুড়ে রয়েছে,[1] একই রকম বার্ষিক যাত্রী সংখ্যার সঙ্গে অন্যান্য মার্কিন বিমানবন্দরের তুলনায় অনেক ছোট। বিমানবন্দরটি থেকে উত্তর আমেরিকা, ইউরোপ, মধ্যপ্রাচ্য ও এশিয়ার শহরগুলিতে উড়ান রয়েছে। এটি আলাস্কা এয়ারলাইন্সের প্রাথমিক কেন্দ্র, যার সদর দপ্তর বিমানবন্দরের নিকট অবস্থিত। এটি ডেল্টা এয়ারলাইন্সের একটি হাব ও আন্তর্জাতিক গেটওয়ে, যা ২০১১ সাল থেকে বিমানবন্দরে প্রসারিত হয়েছে। চৌত্রিশটি বিমানসংস্থা ৯১ টি বিরতিহীন অভ্যন্তরীণ ও ২৮ টি আন্তর্জাতিক গন্তব্যে পরিষেবা প্রদান করে।
টার্মিনাল
সিয়াটল–টাকোমা আন্তর্জাতিক বিমানবন্দরের চারটি কনকোর্সে ১০৩ টি গেট এবং দুটি স্যাটেলাইট ভবন রয়েছে। উত্তর ও দক্ষিণ স্যাটেলাইট নামের দুটি স্যাটেলাইট টার্মিনাল ভবন, স্যাটেলাইট ট্রানজিট সিস্টেম নামে একটি তিন-লাইনের স্বয়ংক্রিয় পিপল মুভার ব্যবস্থা দ্বারা মূল টার্মিনালের চারটি কনকোর্সের সাথে সংযুক্ত রয়েছে। ভূগর্ভস্থ গণপরিবহন যাত্রীদের দ্রুত কেন্দ্রীয় টার্মিনালের চারটি কনকোর্সের মধ্যে এবং দুটি স্যাটেলাইট টার্মিনালের বাইরে নিয়ে যায়। প্রস্থান টার্মিনাল নির্বিশেষে সমস্ত অ-প্রকাশিত আন্তর্জাতিক আগমন বর্তমানে দক্ষিণ স্যাটেলাইট টার্মিনালে পরিচালনা করা হয়।
বাকসো
বাকসো বা বাসো হল একটি ইন্দোনেশিয়ান মিটবল (মাংসের বল) জাতীয় খাবার। অঞ্চলভেদে বাকসো হল গরুর মাংসের সুরিমি থেকে তৈরি মাংসের পেস্ট। এর আকার চাইনিজ বিফ বল (গরুর মাংসের বল), ফিশ বল (মাছের কিমার বল) বা শুয়োরের মাংসের বলের মতো হয়। বাকসো শব্দটির মাধ্যমে একটি একক মিটবল বা মিটবল স্যুপের একটি সম্পূর্ণ খাবারের পদকে নির্দেশ করা হয়। মি বাকসো বলতে হলুদ নুডলস এবং ভাত অথবা ভার্মিসেলি (ভার্মিসেলি হল একটি বিশেষ ঐতিহ্যবাহী পাস্তা) দিয়ে পরিবেশিত বাকসোকে বোঝায়, আর বাকসো কুয়া বলতে নুডলস ছাড়া পরিবেশিত বাকসো স্যুপকে বোঝায়।
সমস্ত ইন্দোনেশিয়া জুড়ে রাস্তার খাবার অস্থায়ী দোকান থেকে শুরু করে উচ্চ-শ্রেণির রেস্তোরাঁতেও বাকসো পাওয়া যায়। সোটো, সাতে এবং সিওমায়ের পাশাপাশি, বাকসো ইন্দোনেশিয়ার অন্যতম জনপ্রিয় রাস্তার খাবার (পথখাবার)। আজ, ইন্দোনেশিয়ার সুপারমার্কেটে বিক্রি হওয়া হিমায়িত খাবার হিসাবে বিভিন্ন ধরণের বাকসো পাওয়া যায়। এটি সাধারণত নুডলস দিয়ে খাওয়া হয়।
উপাদান ও রন্ধনশৈলী
বাম|থাম্ব| নুডল এবং শিম স্প্রাউট সঙ্গে বাকসো। বাকসো সাধারণত সূক্ষ্মভাবে কাটা গরুর মাংস, অল্প পরিমাণে ট্যাপিওকা ময়দা বা সুজির ময়দা এবং তার সাথে লবণ যোগ করে তৈরি করা হয়। বাকসোতে অন্যান্য উপাদান হিসাবে মুরগি, শুয়োরের মাংস, মাছ বা চিংড়িও যোগ করা যেতে পারে। গরুর মাংসের সুরিমিতে মায়োসিনের পলিমারাইজেশনের উপস্থিতির কারণে বাকসোর আকার সুসংগত, দৃঢ় ও ঘন হয়।
যেহেতু বেশিরভাগ ইন্দোনেশিয়ান মুসলিম লোকেরা হালাল খাদ্যতালিকা পালন করে, তাই তাদের জন্য বাকসো তৈরি করতে সাধারণত গরুর মাংস, মুরগির মাংস বা মুরগির সাথে গরুর মাংসের মিশ্রণ ব্যবহার করা হয়। অমুসলিম সংখ্যাগরিষ্ঠ অঞ্চলে, যেমন প্রধান  চায়নাটাউন  শহরগুলির এবং বালির হিন্দু সংখ্যাগরিষ্ঠ দ্বীপ অঞ্চলে, শুকরের মাংসের বাকসো পাওয়া যায়।
বাকসো সাধারণত একটি বাটিতে গরুর মাংসের ঝোলের মধ্যে রাখা হয় এবং তার সাথে হলুদ নুডলস, বিহুন (চালের ভার্মিসেলি পাস্তা), লবণাক্ত সবজি, টোফু, ডিম (বাকসোর সাথে ডিম পরিবেশন বেশ জনপ্রিয়), চাইনিজ ব্রোকলি, শিমের অংকুর, সিওমে বা বাষ্পযুক্ত মাংসের ডাম্পলিং বা খাস্তা ওনটন ইত্যাদি পরিবেশন করা হয়। ভাজা শ্যালট (পেঁয়াজকলি) এবং সেলারিও পাতা খাবারকে সজ্জিত করার জন্য ব্যবহার করা যায়। মি গোরেং, নাসি গোরেং, বা ক্যাপ কাই রন্ধনপ্রনালীতে বাকসোর টুকরো বিভিন্ন খাবারে মিশ্রিত করা হয়। ডান|থাম্ব| বাকসো মালং।
মিঙ্গু বর্ষপঞ্জি
থাম্ব| একটি বর্ষপঞ্জি যা চীন প্রজাতন্ত্রের প্রথম বছরের পাশাপাশি অস্থায়ী রাষ্ট্রপতি হিসাবে [[সান ইয়াত-সেন|সান ইয়াত-সেনের নির্বাচনকে স্মরণ করে।]] তাইওয়ান বর্ষপঞ্জি বা চীনা প্রজাতান্ত্রিক বর্ষপঞ্জি বা মিঙ্গু বর্ষপঞ্জি  তাইওয়ানে ব্যবহৃত একটি বর্ষপঞ্জি। এই বর্ষপঞ্জিতে চীন প্রজাতন্ত্র প্রতিষ্ঠার বছরকে তথা ১৯১২ সালকে প্রথম বছর হিসাবে গণ্য করা হয়। "মিঙ্গুও " শব্দের সহজ অর্থ হল "প্রজাতন্ত্র" । পূর্ববর্তী চীনা রাজবংশের মতো যুগের নাম এবং শাসনামলের বর্ষগুলোর নাম ব্যবহার করার ঐতিহ্য এতে অনুসরণ করা হয়েছে। অবশ্য এতে গ্রেগরীয় বর্ষপঞ্জি অনুযায়ী মাস এবং দিনগুলি গণনা করা হয়। ১৯১২ সাল থেকে চীনা প্রজাতন্ত্রে এর ব্যাপক ব্যবহার হয়ে আসছে। প্রজাতন্ত্রের প্রারম্ভিক দাপ্তরিক নথিপত্রগুলিতেও এই বর্ষপঞ্জির ব্যবহার পাওয়া যায়। দোয়া করবেন যেন তেমন কেউ হতে পারি।
চীনা প্রজাতান্ত্রিক বর্ষপঞ্জি বর্ষপঞ্জি হল ১৯৪৫ সাল থেকে তাইওয়ানে ব্যবহৃত একটি দাপ্তরিক বর্ষপঞ্জি। এটি বিদেশী চীনা ও বিদেশী তাইওয়ানি সম্প্রদায়ের দ্বারাও গৃহীত হয়। ১৯১২ থেকে ১৯৪৯ সালে চীনের মূল ভূখণ্ডে প্রকাশিত মানচিত্র বর্ণন ও ঐতিহাসিক গবেষণাতে চীনা প্রজাতান্ত্রিক বর্ষপঞ্জি বর্ষপঞ্জি ব্যবহার করা হয়।
বর্ষপঞ্জির বিশদ বিবরণ
গ্রেগরীয় বর্ষপঞ্জিটি চীনের নবজাত প্রজাতন্ত্রে গৃহীত হয়েছিল। ১ জানুয়ারী ১৯১২ থেকে সরকারী ব্যবসার জন্য কার্যকর করা হয়, কিন্তু সাধারণ জনগণ ঐতিহ্যগত সৌরচান্দ্রিক চীনা বর্ষপঞ্জি ব্যবহার করতে থাকে। ১৯১৬ এবং ১৯২১ সালে গ্রেগরীয় বর্ষপঞ্জির ব্যবহার অস্পষ্ট ছিল, যখন চীন বিদেশী ঔপনিবেশিক শক্তি দ্বারা সমর্থিত বেশ কয়েকটি প্রতিযোগীযু দ্ধবাজদের দ্বারা নিয়ন্ত্রিত ছিল। প্রায় ১৯২১ থেকে ১৯২৮ সাল পর্যন্ত যুদ্ধবাজরা উত্তর চীনের উপর যুদ্ধ চালিয়ে যায়, কিন্তু কুওমিনতাং -এর নেতৃত্বাধীন জাতীয়তাবাদী সরকার দক্ষিণ চীন নিয়ন্ত্রণ করে এবং গ্রেগরীয় বর্ষপঞ্জি ব্যবহার করে। কুওমিনতাং ১০ অক্টোবর ১৯২৮ সালে চীন প্রজাতন্ত্র পুনর্গঠন করার পর, গ্রেগরীয় বর্ষপঞ্জি আনুষ্ঠানিকভাবে গৃহীত হয় যা ১ জানুয়ারী ১৯২৯ থেকে কার্যকর হয়। গণপ্রজাতন্ত্রী চীন ১৯৪৯ সাল গ্রেগরীয় বর্ষপঞ্জি ব্যবহার অব্যাহত রেখেছে।
গ্রেগরীয় বর্ষপঞ্জি গ্রহণ করা সত্ত্বেও, বছরের সংখ্যা এখনও একটি সমস্যা ছিল। চীনা রাজতান্ত্রিক ঐতিহ্য ছিল রাজার যুগের নাম ও রাজত্বের বছর ব্যবহার করা। এই পদ্ধতির একটি বিকল্প ছিল বছর সংখ্যার জন্য খ্রিস্টপূর্ব তৃতীয় সহস্রাব্দে আধা-কিংবদন্তি হলদে সম্রাটের রাজত্ব ব্যবহার করা। ২০শ শতাব্দীর গোড়ার দিকে, কিছু চীনা প্রজাতন্ত্রীরা ক্রমাগত সংখ্যাযুক্ত বছরের এই ধরনের একটি ব্যবস্থার পক্ষে শুরু করে, যাতে সেই বছরের চিহ্নগুলি রাজার যুগের নামের থেকে স্বাধীন হয়। (এটি কিং রাজবংশকে বৈধতামুক্ত করার তাদের প্রচেষ্টার অংশ ছিল)।
যখন সান ইয়াত-সেন চীন প্রজাতন্ত্রের অস্থায়ী রাষ্ট্রপতি হন, তিনি সমস্ত প্রদেশের নেতাদের কাছে টেলিগ্রাম পাঠান এবং হলদে সম্রাটের রাজত্বের ৪৬০৯ তম বছরের ১১তম মাসের ১৩তম দিন ঘোষণা করেন (১ জানুয়ারী ১৯১২ এর সাথে সম্পর্কিত) চীন প্রজাতন্ত্রের প্রথম বছর। মিঙ্গুও বর্ষপঞ্জির মূল উদ্দেশ্য ছিল রাজার রাজত্বের সংখ্যা অনুসারে বছরের নামকরণের রাজতান্ত্রিক রীতি অনুসরণ করা, যা চীনে একটি সর্বজনীনভাবে স্বীকৃত ঘটনা ছিল। প্রজাতন্ত্র প্রতিষ্ঠার পর, তাই একজন রাজার অভাব, তখন বর্তমান শাসন প্রতিষ্ঠার বছরটি ব্যবহার করার সিদ্ধান্ত নেওয়া হয়েছিল। এটি বর্ষপঞ্জিটি ঘন ঘন পরিবর্তনের সমস্যাকে হ্রাস করে, কারণ চীনা ইতিহাসে কোনো চীনা সম্রাট ৬১ বছরের বেশি শাসন করেননি - সবচেয়ে দীর্ঘতম ছিলেন কাংক্সি সম্রাট, যিনি ১৬৬২ থেকে ১৭২২ (কাংক্সি ৬১) পর্যন্ত শাসন করেছিলেন। (কিয়ানলং সম্রাট ১৭৯৫ সালে, অর্থাৎ কিয়ানলং ৬০, কিন্তু কিয়ানলং এর রাজত্বের নাম এখনও ১৭৯৯ সালে তার মৃত্যুর আগ পর্যন্ত অনানুষ্ঠানিকভাবে কিয়ানলং ৬৪ ব্যবহৃত হয়)।
যেহেতু বেশিরভাগ চীনা যুগের নাম দুটি চীনা অক্ষর নিয়ে গঠিত,民國( মিঙ্গু, "প্রজাতন্ত্র")中華民國( Zhōnghuá Mínguó, "চীন প্রজাতন্ত্র") এর সংক্ষিপ্ত রূপ হিসাবে নিযুক্ত করা হয়। প্রথম বছর, ১৯১২ কে民國元年( মিঙ্গু ইয়ুয়ানিয়াব ) এবং 2023 বলা হয়, "প্রজাতন্ত্রের বছর" হল民國一百一十年, বা সহজভাবে 民國১১১民國১১১年।
চীনা প্রজাতান্ত্রিক বর্ষপঞ্জির পঞ্জিকা সালের সংখ্যাকরণ উত্তর কোরিয়ার জুচে বর্ষপঞ্জির ব্যবহৃত সংখ্যার মতোই, কারণ এর প্রতিষ্ঠাতা কিম ইল-সুং ১৯১২ সালে জন্মগ্রহণ করেছিলেন। জাপানের তাইশো সালের (৩০ জুলাই ১৯১২ থেকে ২৫ ডিসেম্বর ১৯২৬) বছরগুলিও চীনা প্রজাতান্ত্রিক বর্ষপঞ্জির সালেএ সাথে মিলে যায়।
চীনা প্রজাতান্ত্রিক বর্ষপঞ্জি তথা মিঙ্গু বর্ষপঞ্জি ছাড়াও, তাইওয়ানিরা কিছু নির্দিষ্ট কাজের জন্য যেমন অনেক ছুটির তারিখ, মানুষের বয়স গণনা এবং ধর্মীয় অনুষ্ঠানের জন্য চন্দ্র চীনা বর্ষপঞ্জি ব্যবহার করে চলেছে।
পক্ষে ও বিপক্ষে যুক্তি
চীনা প্রজাতান্ত্রিক সালের ব্যবস্থার ব্যবহার দাপ্তরিক নথির বাইরে প্রসারিত। যখন উপসর্গ (আরওসি বা 民國) বাদ দেওয়া হয় তখন ভুল ব্যাখ্যার সম্ভাবনা বেশি।
প্যান-গ্রিন কোয়ালিশনের রাজনৈতিক দলগুলির দ্বারা আইনী প্রস্তাব রয়েছে যা তাইওয়ানের স্বাধীনতাকে সমর্থন করে, যেমন ডেমোক্রেটিক প্রগ্রেসিভ পার্টি, আনুষ্ঠানিকভাবে গ্রেগরীয় বর্ষপঞ্জির পক্ষে বা চীনা প্রজাতান্ত্রিক বর্ষপঞ্জি বাতিল করার পক্ষে।
গ্রেগরীয় বর্ষপঞ্জির সাথে সম্পর্ক
যেকোনো গ্রেগরীয় বর্ষপঞ্জি বছরকে (১৯১২ ও তার পরে) আরওসি বর্ষপঞ্জিতে রূপান্তর করতে ১৯১১ বিয়োগ করুন।
সুজনগড়
সুজনগড় (Sujangarh) ভারতের রাজস্থান রাজ্যের চুরু জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১২ মিটার (১০২৩ ফুট)।
জনসংখ্যার উপাত্ত
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে সুজনগড় এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
মাল্টার ভূগোল
thumb|200px|মাল্টার উপগ্রহ চিত্র
বৃহদীশ্বর মন্দির, তাঞ্জাবুর
বৃহদিশ্বর মন্দির, যাকে আনুষ্ঠানিকভাবে রাজরাজেশ্বরম বলা হয় এবং স্থানীয়ভাবে থানজাই পেরিয়া কোভিল ("থাঞ্জাভুর বড় মন্দির") এবং পেরুভুদাইয়ার কোভিল নামে পরিচিত।  একটি চোল স্থাপত্য শৈলীতে নির্মিত হিন্দু মন্দির । যা ভারতের তামিলনাড়ুর তাঞ্জাভুর জেলার কাবেরী নদীর দক্ষিণ তীরে অবস্থিত । এটি বৃহত্তম হিন্দু মন্দিরগুলির মধ্যে একটি এবং তামিল স্থাপত্যের একটি উদাহরণ । এটিকে দক্ষিণ মেরু (" দক্ষিণের মেরু ) ও বলা হয় । চোল সম্রাট প্রথম রাজারাজা ১০০৩ থেকে ১০১০ খ্রিস্টাব্দের মধ্যে নির্মিত, মন্দিরটি " গ্রেট লিভিং চোল মন্দির " নামে পরিচিত ইউনেস্কো ওয়ার্ল্ড হেরিটেজ সাইটের একটি অংশ, হোলা-যুগের গঙ্গাইকোন্ডা চোলাপুরম মন্দির এবং ঐরাবতেশ্বর মন্দিরের সাথে, যা এর উত্তর-পূর্বে যথাক্রমে প্রায় ৭০ কিলোমিটার (৪৩ মাইল) এবং ৪০ কিলোমিটার (২৫ মাইল) দূরে অবস্থিত ।
১১ শতকের এই মন্দিরের মূল স্মৃতিস্তম্ভগুলি একটি পরিখার চারপাশে নির্মিত হয়েছিল। এতে গোপুরা, প্রধান মন্দির, এর বিশাল টাওয়ার, শিলালিপি, ফ্রেস্কো এবং ভাস্কর্যগুলি প্রধানত শৈব ও বৈষ্ণবের সাথে সম্পর্কিত । মন্দিরটি তার ইতিহাসে ক্ষতিগ্রস্ত হয়েছিল এবং কিছু শিল্পকর্ম এখন অনুপস্থিত। পরবর্তী শতাব্দীগুলিতে অতিরিক্ত মন্ডপম এবং স্মৃতিস্তম্ভ যুক্ত করা হয়েছিল। মন্দিরটি এখন ১৬ শতকের পরে সংযোজিত প্রাচীরের মাঝে দাঁড়িয়ে আছে ।
গ্রানাইট ব্যবহার করে নির্মিত, মন্দিরের উপরের বিমান টাওয়ারটি দক্ষিণ ভারতের অন্যতম উঁচু। মন্দিরটিতে একটি বিশাল বৃহৎ কলোনেড প্রকার (করিডোর) এবং ভারতের বৃহত্তম শিব লিঙ্গগুলির মধ্যে একটি রয়েছে।  এটির ভাস্কর্যের গুণমানের জন্যও এটি বিখ্যাত, সেইসাথে 11 শতকে নটরাজ শিবকে নৃত্যের অধিপতি হিসেবে নিয়োগ করার স্থান। কমপ্লেক্সে নন্দী, পার্বতী , মুরুগান , বিনয়ক , সভাপতি, দক্ষিণামূর্তি , চন্ডিকেশ্বর, বারাহীর মন্দির রয়েছে, তিরুভারুর থিয়াগরাজার এবং অন্যান্য।  মন্দিরটি তামিলনাড়ুর অন্যতম দর্শনীয় পর্যটন আকর্ষণ ।
নামকরণ
রাজারাজা চোল, যিনি মন্দিরটি পরিচালনা করেছিলেন, তিনি এটিকে রাজরাজেশ্বরম (রাজরাজেশ্বরম) বলেছেন, আক্ষরিক অর্থে "রাজরাজের সর্বশক্তিমান মন্দির"। বৃহন্নয়কি মন্দিরের পরবর্তী শিলালিপিতে মন্দিরের দেবতাকে পেরিয়া উদইয়া নয়নার বলা হয়েছে, যা আধুনিক নামের বৃহদীশ্বর এবং পেরুভুদাইয়ার কোভিলের উৎস বলে মনে হয়।
Brihadishwara (IAST: Bṛihádīśvara) একটি সংস্কৃত যৌগিক শব্দ যা বৃহৎ দ্বারা গঠিত যার অর্থ "বড়, মহান, উচ্চ, সুবিশাল", এবং Ishvara অর্থ "প্রভু, পরম সত্তা, পরমাত্মা" (এখানে শিবকে বুঝনো হয়েছে)। নামের অর্থ হল "মহান প্রভু, বৃহৎ শিব" মন্দির।
অবস্থান
পেরুভুদাইয়ার মন্দির চেন্নাই থেকে প্রায় ৩৫০ কিলোমিটার (২২০ মাইল) দক্ষিণ-পশ্চিমে তাঞ্জাভুর শহরে অবস্থিত । শহরটি ভারতীয় রেলওয়ে, তামিলনাড়ু বাস পরিষেবা এবং জাতীয় মহাসড়ক 67, 45C , 226 এবং 226 Extn এর নেটওয়ার্ক দ্বারা অন্যান্য প্রধান শহরগুলির সাথে প্রতিদিন সংযুক্ত থাকে । নিয়মিত পরিষেবা সহ নিকটতম বিমানবন্দর তিরুচিরাপল্লী আন্তর্জাতিক বিমানবন্দর (IATA: TRZ), প্রায় 55 km দূরে অবস্থিত।
শহর এবং মন্দিরটি অভ্যন্তরীণ হলেও, কাবেরী নদীর ব-দ্বীপের শুরুতে, এইভাবে বঙ্গোপসাগর এবং এর মধ্য দিয়ে ভারত মহাসাগরে প্রবেশ করে । মন্দিরের পাশাপাশি, তামিল জনগণ ১১ শতকে কৃষি, পণ্য পরিবহন এবং নগর কেন্দ্রের মধ্য দিয়ে পানি প্রবাহ নিয়ন্ত্রণের জন্য প্রথম বড় সেচ নেটওয়ার্ক সম্পন্ন করে।
ইতিহাস
বাম|থাম্ব|200x200পিক্সেল|চোল সম্রাট [[প্রথম রাজরাজ|প্রথম রাজার মূর্তি যিনি ১০০৩-১০১০ CE মন্দিরটি তৈরি করেছিলেন। ]]